**OBEC KALUŽA**



**VŠEOBECNE ZÁVAZNÉ NARIADENIE**

**OBCE KALUŽA**

NÁVRH

**č. xxx/2024**

**O MIESTNOM POPLATKU ZA KOMUNÁLNE ODPADY**

**A DROBNÉ STAVEBNÉ ODPADY**

Návrh VZN vyvesený na úradnej tabuli: od 21.11.2024

 zverejnený na internetovej adrese obce od 21.11.2024

 Návrh zvesený z úradnej tabule obce dňa: .....................

 Vyhodnotenie pripomienok k návrhu VZN: .....................

VZN schválené OcZ: dňa............., uznesením č.................,

VZN vyvesené na úradnej tabuli dňa: ......................

VZN nadobúda účinnosť: 1. januára 2025

Obecné zastupiteľstvo obce Kaluža na základe ustanovenia § 6 ods. 1 zákona SNR č. 369/1990 Zb. o obecnom zriadení v znení neskorších predpisov a zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov **vy d á v a** pre územie obce Kaluža toto

**V Š E O B E C N E Z Á V A Z N É N A R I A D E N I E**

**O B C E KALUŽA**

Návrh

**č. X/2024**

**o miestnom poplatku za komunálne odpady a drobné stavebné odpady**

**Článok I**

**Úvodné ustanovenie**

Poplatok sa platí za činnosti nakladania so zmesovým komunálnym odpadom, za činnosti nakladania s biologicky rozložiteľným komunálnym odpadom, za triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov, náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov a za náklady presahujúce výšku obvyklých nákladov podľa osobitného predpisu (§ 59 ods. 8 zákona č. 79/2015 Z. z. o odpadoch a o zmene a doplnení niektorých zákonov)

**Článok II**

**Základné ustanovenie**

Obec Kaluža týmto VZN ukladá s účinnosťou od 1. januára 2025 miestny poplatok za komunálne odpady a drobné stavebné odpady.

**Článok III**

**Predmet úpravy VZN**

1. Predmetom tohto všeobecne záväzného nariadenia je určenie náležitostí miestneho poplatku za komunálne odpady a drobné stavebné odpady podľa splnomocňovacieho ustanovenia § 83 zákona č. 582/2004 Z.z. v znení neskorších zmien a doplnkov.
2. Toto všeobecne záväzné nariadenie upravuje:
3. stanovenie sadzieb poplatku v nadväznosti na zavedený zber odpadu,
4. určenie spôsobu vyrubenia a platenia poplatku,
5. stanovenie podmienok pre vrátenie, zníženie a odpustenie poplatku.
6. Pre účely tohto VZN sa zdaňovacím obdobím poplatku rozumie kalendárny rok.

**Článok IV**

**Predmet a sadzby poplatku**

1. Poplatok za komunálne odpady a drobné stavebné odpady sa platí za komunálne odpady a drobné stavebné odpady, ktoré vznikajú na území obce.
2. Poplatok platí poplatník, ktorým je:
3. fyzická osoba, ktorá má v obci trvalý alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu , vinicu, ovocný sad, trvalý trávny porast na iný účel ako na podnikanie, pozemok v zastavanom územní obce okrem lesného pozemku a pozemku, ktorý je evidovaný v katastri nehnuteľností ako vodná plocha,
4. fyzická osoba, ktorá je na území obce oprávnená užívať (vlastnícky vzťah) alebo užíva nehnuteľnosť (nájomný vzťah),
5. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako podnikanie,
6. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
7. V obci je zavedený intervalový zber komunálneho odpadu.
8. Poplatok je určený ako súčin sadzby poplatku, diferencovaný podľa počtu osôb žijúcich v spoločnej domácnosti, a podľa počtu dní, v určenom období, počas ktorých bude mať poplatník, fyzická osoba, v obci trvalý alebo prechodný pobyt, alebo počas ktorých nehnuteľnosť užíva alebo je oprávnený ju užívať.

**Sadzba poplatku:**

1. Sadzba poplatku za zmesový komunálny odpad sa stanovuje:
2. pre fyzické osoby- poplatníkov podľa § 77 ods. 2 písm. a) zákona o miestnych daniach a miestnom poplatku je zavedený paušálny poplatok a sadzba sa určuje:

**0,064 € za osobu a kalendárny deň ( 23,36 € za osobu a kalendárny rok)**

Počet vývozov TKO je plánovaný v dvojtýždňovom cykle, t .j. 26 vývozov za rok.

1. **pre poplatníkov uvedených v čl. IV, odst. 2. písm. b) vo výške 0,078 € za osobu a kalendárny deň (rekreačné chaty) ( 28,47 € za osobu a kalendárny rok)**
2. pre fyzické osoby - podnikateľov a právnické osoby, ktoré požiadajú o množstvový zber sa platí podľa frekvencie odvozov, sadzby, objemu zbernej nádoby v litroch a počtu zberných nádob ktorú poplatník užíva v súlade so zavedeným systémom zberu komunálneho odpadu, a to:
	* + 110 litrová nádoba - 0,038 €/liter komunálneho odpadu (frekvencia odvozu je v dvojtýždňovom cykle) v mesiaci júl, august frekvencia vývozu 1x za týždeň
		+ 240 litrová nádoba - 0,035 €/liter komunálneho odpadu (frekvencia odvozu je v dvojtýždňovom cykle) v mesiaci júl, august frekvencia vývozu 1x za týždeň
		+ 1100 litrová nádoba – 0,026 €/liter komunálneho odpadu(frekvencia odvozu je v dvojtýždňovom cykle) v mesiaci júl, august frekvencia vývozu 1x za týždeň
		+ 140,00 €/tonu komunálneho odpadu pre veľkoobjemový kontajner (vývoz na základe požiadavky s následnou fakturáciou).
3. Obec ustanovuje sadzbu poplatku pre množstvový zber drobných stavebných odpadov:

 0,070 €/kg drobných stavebných odpadov bez škodlivín.

**Článok V**

**Postup obce pri vyrubení poplatku a splatnosť poplatku**

Obec vyrubí poplatok v zmysle daňového poriadku v platnom znení rozhodnutím na celé zdaňovacie obdobie.

**Článok VI**

**Vrátenie poplatku**

* 1. Obec vráti poplatok alebo jeho pomernú časť poplatníkovi na základe písomnej žiadosti, ak mu zanikla povinnosť platiť poplatok v priebehu zdaňovacieho obdobia a preukáže splnenie podmienok na vrátenie poplatku alebo jeho pomernej časti.
	2. Podmienky pre vrátenie poplatku alebo jeho pomernej časti sú:
		+ zánik dôvodu spoplatnenia (napr.: zrušenie trvalého resp. prechodného pobytu, zánik práva užívania nehnuteľností a pod.)

**Článok VII**

**Zníženie poplatku**

* 1. Obec Kaluža v súlade s § 82 ods. 2 zákona č. 582/2004 o miestnych daniach a miestnom poplatku za komunálne odpady a drobné stavebné odpady poplatok zníži o 30% za obdobie, za ktoré poplatník s trvalým alebo prechodným pobytom preukáže, že sa viac ako 90 dní v zdaňovacom období nezdržiava alebo nezdržiaval na území obce, a to týmito podkladmi:
1. ak študuje mimo územia obce – potvrdením o ubytovaní mimo územia obce alebo prechodným pobytom v mieste, kde študuje.
2. ak sa zdržiava mimo územia obce z dôvodu výkonu zamestnania – potvrdením od zamestnávateľa o zamestnaní v danom zdaňovacom období s miestom výkonu práce poplatníka mimo územia obce a potvrdením o ubytovaní alebo dokladom o prechodnom pobyte mimo územia obce.
3. ak ide o fyzickú osobu, ktorá je vo vyšetrovacej väzbe alebo vo výkone trestu odňatia slobody a jeho trvania,
4. osobám nad 62 rokov v obci s trvalým pobytom,
5. zníženie 100 % osobám, ktoré majú trvalý pobyt v našej obci, ale sú z obce odsťahované, pracovným povolením alebo potvrdením od zamestnávateľa, prípadne agentúry, ktorá sprostredkovala prácu v zahraničí
	1. **Doklady, potrebné na preukázanie nároku na zníženie poplatku musia byť doložené do 31. januára príslušného kalendárneho roka.**

**Článok VIII**

**Zrušovacie ustanovenie**

Týmto VZN sa zrušuje Všeobecne záväzné nariadenie Obce Kaluža č. 4/2022 o miestnych daniach a miestnom poplatku za komunálne odpady a drobné stavebné odpady na území obce

**Článok IX**

**Záverečné ustanovenie**

Ak v tomto všeobecne záväznom nariadení nie je podrobnejšia úprava, odkazuje sa na zákon NR SR č. 582/2004 o miestnych daniach a miestnom poplatku za komunálne odpady a drobné stavebné odpady v znení neskorších predpisov, zákon č. 563/2009 Z. z. o správe daní (daňový poriadok) a o zmene a doplnení niektorých zákonov, zákon č. 79/2015 o odpadoch a o zmene a doplnení niektorých zákonov a platné VZN o nakladaní s komunálnym odpadom a drobným stavebným odpadom.

1. Na tomto všeobecne záväznom nariadení obce sa uznieslo Obecné zastupiteľstvo Kaluži dňa ................................. 2024, uznesením č. xxx/2024.
2. Toto všeobecne záväzné nariadenia obce nadobúda účinnosť dňom 1. januára 2025.
3. Nadobudnutím účinnosti tohto Všeobecne záväzného nariadenia sa ruší Všeobecne záväzné nariadenie Kaluža č. 4/2022 o miestnych daniach a miestnom poplatku za komunálne odpady a drobné stavebné odpady.

V Kaluži, dňa ............................. 2024

........................................

Jozef Fic

starosta obce